**Ingebjørg Harman Bratland** (født 1990) er en norsk folkemusiker, kveder og sanger.

Hun er i slekt med Sondre Bratland.

Musikalsk karriere
------------------

Bratland startet med kveding da hun var fem og et halvt år gammel. I 2008–2009 gikk hun på Foss videregående skole i Oslo. Bratlands sanglærer har vært Ellen Nordstoga. I 2004, 14 år gammel, fikk hun Eckbo legaters folkemusikkpris. Bratland har som kveder vunnet fire seire i C-klassen på Landskappleiken.

Bratland synger tittelsporet på barneserien *Jul i svingen* på NRK1. Seriens musikk er skrevet av Odd Nordstoga og gitt ut i 2006. Den vant også Spellemannprisen 2006 for beste barneplate. Bratland synger duett på *Julevise* med Odd Nordstoga. Hun har bidratt med sangen «Mitt hjerte alltid vanker» på kronprinsesse Mette-Marits CD med utvalgte salmer, *Sorgen og gleden*, og har deltatt på en rekke andre konserter og forestillinger. Hun sang blant annet *Den fyste song* for kong Harald i forbindelse med hans 70-årsdag i 2007.

I 2009 vant hun vokal klasse A under NM i folkemusikk på Geilo. Hun er også nordisk mester i folkemusikk og har mottatt Vinje kommunes kulturstipend for 2009. I 2010 vant Bratland Fureprisen på 50.000 kroner Bratland har også deltatt på fjernsynssendinger som *Beat for Beat* på NRK1 og *Det store korslaget* på TV2.
I forbindelse med minnekonserten i Oslo domkirke 30. juli 2011 sang hun Nordahl Griegs «Til Ungdommen» a cappella.

I 2013 ga hun ut albumet *Heimafrå* sammen med Odd Nordstoga. For albumet fikk de Spellemannprisen 2013 i klassen folkemusikk/tradisjonsmusikk. Bratland ble nominert til Spellemannprisen 2014 i klassen viser for albumet *Berre meg*. Hennes andre soloalbum *Månesinn* ble tilgjengelig på strømmetjenester 6. november 2015 og offisielt lansert 13. november 2015. Albumet består av låter Bratland har skrevet sammen med produsentene Espen Lind og Geir Hvidsten. I kjølvannet av opptredenen på Spellemannprisen 2016 ble det også sluppet en remiks av singelen «Stjernene», som gjestes av rapperen Lars Vaular. 

I 2017 vant hun Hilmarprisen, en folkemusikkpris som deles ut av Steinkjer kommune og Nord-Trøndelag fylkeskommune til minne om Hilmar Alexandersen. I januar 2018 ble hun tildelt Wenche Foss' ærespris. Hun delte prisen med Norsk Fosterhjemsforening.

I 2023 ga hun og Odd Nordstoga ut sitt andre album, *Langt heimafrå*. Etter utgivelsen fikk de Dialektprisen sammen for bruken av nynorsk og dialekter i tekstene. For albumet ble de nominert til Spellemannprisen 2023 i klassen viser og visepop.

Diskografi
----------

* *Heimafrå* (2013) – med Odd Nordstoga
* *Berre meg* (2014)
* *Månesinn* (2015)
* *Hjarteskjell* (2017)
* *Til alle tider* (Universal Music, 2019) – med Espen Lind
* *Papirfly* (2020)
* *Klokkene kaller* (Universal Music, 2020)
* *Langt heimafrå* (Universal Music, 2023) – med Odd Nordstoga
* *Live i marka* (Universal Music, 2023) – med KORK

Referanser
----------

1. 1 2   Store norske leksikon[Hentet fra Wikidata]
2. ↑   Spellemannprisen, spellemann.no[Hentet fra Wikidata]
3. 1 2  Bitustøyl, Kjell (22. april 2020). «Ingebjørg Bratland». *Store norske leksikon*. Besøkt 3. september 2021.
4. 1 2  Berg, Kristin Ma. «Et helt spesielt besøk i barnehagen skulle merke Ingebjørg Bratland (30) for livet». *www.klikk.no* **(norsk)**. Besøkt 3. september 2021.
5. ↑  Rootsfestival.no[*død lenke*]
6. ↑  YouTube: King Harald unveiling a statue of his late mother
7. ↑  Vinje kommunes nettsider[*død lenke*]
8. ↑  Ballade.no
9. ↑  Folkemusikk.no[*død lenke*].
10. ↑
11. ↑  Næsfeldt, Eivind Sæther Foto: Linda (12. juni 2015). «Bussarving og gullstrupe». *www.dn.no* **(norsk)**. Besøkt 3. september 2021.
12. ↑  «Hun får Hilmarprisen 2017». *t-a.no*. 31. oktober 2017. Arkivert fra originalen 1. desember 2017. Besøkt 25. november 2017.
13. ↑  NRK (21. januar 2018). «Wenche Foss ærespris til Ingebjørg Bratland». *NRK* **(norsk nynorsk)**. Besøkt 21. januar 2018.
14. ↑  «Odd Nordstoga og Ingebjørg Bratland får Dialektprisen 2023». *nettavisen.no*. 12. november 2023. Besøkt 29. mars 2024.
15. ↑  «Dette er dei nominerte til Spellemannprisen». *nrk.no*. 29. februar 2024. Besøkt 29. mars 2024.

Eksterne lenker
---------------

* (no) Offisielt nettsted Rediger på Wikidata
* (en) Ingebjørg Bratland på Internet Movie Database Rediger på Wikidata
* (en) Ingebjørg Bratland på Apple Music Rediger på Wikidata

* (en) Ingebjørg Bratland på Discogs Rediger på Wikidata

* (en) Ingebjørg Bratland på MusicBrainz Rediger på Wikidata

* (en) Ingebjørg Bratland på Spotify Rediger på Wikidata

* (en) Ingebjørg Bratland på Songkick Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** MusicBrainz **·** Discogs
 |